Mai mulți tineri au încercat ieri să petreacă ziua de 1 Mai pe șezlonguri în fața Palatului Victoria, dar au fost amendați de jandarmi pentru gestul lor și obligați să părăsească zona.

Tinerii au venit în fața Palatului Victoria înarmați cu șezlonguri, cocktail-uri și umbrele de soare și s-au așezat pe spațiul verde din fața gardului care te oprește să intri în curtea Guvernului.

Jandarmii au venit rapid pentru a-i legitima pe tineri și le-au cerut să părăsească zona pentru că este una „de siguranță”. Pentru că aceștia au refuzat să plece, spunându-le jandarmilor că stau pe un domeniu public, forțele de ordine i-au ridicat cu forța pe tineri.

În momentul incidentului premierul Ponta nu se afla în clădirea Guvernului, el fiind plecat într-un turneu în zona Golfului, unde are programate mai multe întâlniri.

„Organizatorul” evenimentul a fost desemnat de jandarmi Mihail Bumbeș de la „Miliția Spirituală”, care a fost amendat cu 1.000 de lei.